Leo Messi, la un pas de un nou record. A jucat meciul cu numărul 750.
Leo Messi a bifat prezenţa cu numărul 750 pentru Barca. Argentinianul mai are 18 partide până a fi recordmen. A dat o pasă de gol în victoria contra celor de la Huesca.
Lionel Messi îşi continua aventura extraordinară în fotbal. Tocmai a jucat meciul cu numărul 750, în toate competiţiile, pentru Barcelona. Fotbalistul cu care se confundă istoria recentă a echipei blau-grana mai are de jucat optsprezece partide şi îl va depăsi pe Xavi. Argentinianul a mai bifat aseară încă două cifre rotunde.500 de meciuri în campionat pentru Barcelona şi 300 de pase decisive în toată cariera sa. Îţi reamintesc că Messi l-a depăşit pe Pele la goluri marcate pentru un singur club.